Document ID: /roh_data/filtered/fineweb-2-filterrobots_roh.jsonl.gz/31101

Il venderdi ha il cussegl da vischnanca da Mustér approvà il preventiv 2023. Il quint da gudogn e sperdita serra cun in gudogn da 270'400 francs. Quai cun in'atgna finanziaziun da radund 1,9 milliuns ed investiziuns da var 7,4 milliuns francs. Il pe da taglia vegn laschà sin 110% e la taglia sin immobiglias tar 1,7‰.
Il cussegl ha vinavant decidì d'integrar ina summa unica da 50'000 francs per promover e segirar activamain il provediment medicinal ed il servetsch d'urgenza sisum la Surselva.